Slovenska Bistrica, 18. 8. 2015

Srednja šola Slovenska Bistrica, ulica dr. Jožeta Pučnika 21, 2310 Slovenska Bistrica na podlagi petega odstavka 27. člena Zakona o uveljavljanju pravic iz javnih sredstev (Uradni list RS, št. 62/10, 40/11, 40/12 – ZUJF, 57/12 – ZPCP-2D, 14/13, 56/13 – Zštip-1, 99-13 in 14/15 –ZUUJFO) objavlja

**JAVNI RAZPIS ZBIRANJA PONUDB ZA IZVAJANJE PRILAGOJENEGA PREVOZA TEŽKO GIBALNO OVIRANE DIJAKINJE**

**1. Predmet javnega razpisa**

Predmet javnega razpisa je izbira izvajalca storitve za opravljanje prilagojenega prevoza težko gibalno ovirane dijakinje za obdobje šolskega leta 2015/2016,

od 1. 9. 2015 do 24. 6. 2016.

Prevoznik bo izvajal prevoz težko gibalno ovirane dijakinje, ki zaradi svoje gibalne oviranosti ne more uporabljati javnega prevoza in potrebuje prevoz s prilagojenim vozilom, v katerega ji je omogočen dostop z invalidskim vozičkom.

**2. Čas in relacija izvajanja prilagojenega prevoza**

Prevoznik mora zagotavljati prevoz dijakinji za vse dni pouka v skladu s šolskim koledarjem oziroma za dneve prisotnosti dijakinje v šoli.

Ponudnik bo opravljal prevoz na relaciji: 3250 Rogaška Slatina-Srednja šola Slovenska Bistrica, Ulica dr. Jožeta Pučnika 21, 2310 Slovenska Bistrica-Ulica Zrinjskega 2, 3250 Rogaška Slatina (v obe smeri cca 50 km).

Ponudnik bo prevoz opravljal dnevno, in sicer zjutraj med 6 in 8 uro ter popoldan (povratek) med 13.30 in 14.20 uro. Izbran ponudnik bo s konkretnim časom izvajanja prilagojenega prevoza obveščen z določitvijo šolskega urnika. Ponudnik mora v primeru organizacijskih sprememb pri naročniku (urnik, dejavnosti…) ure prevoza ustrezno prilagoditi.

Ponudnik mora zagotavljati tudi opravljanje prevozov v skladu s šolskim urnikom v kraj izven kraja šolanja v okviru šolskih dejavnosti, ekskurzij, ki so za dijakinjo obvezne.

Ponudnik dijakinjo po vnaprej dogovorjenem času (urniku) in kraju (kraju bi vališča dijakinje, parkirišče Srednje šole) dijakinjo pobere in opravi prevoz. Dijakinjo na parkirišču pričaka in kasneje odda njena spremljevalka.

V primeru spremembe bivališča dijakinje si naročnik pridržuje pravico, da naročilo spremeni in da od izbranega ponudnika zahteva, da ta prevoz zagotovi tudi in druge (nove) lokacije.

**3. Pogoji za opravljanje prevoza**

Na javni razpis za opravljanje prilagojenega prevoza težko gibalno ovirane dijakinje **za šolsko leto 2015/2016 (od 1. 9. 2015 do vključno 24. 6. 2016)** se lahko prijavi prevoznik ki kot fizična ali pravna oseba opravlja dejavnost prevoza in svojo ustreznost izkazuje z naslednjo dokumentacijo:

* ustrezno potrjene listine o izpolnjevanju pogojev za opravljanje prilagojenega prevoza (licenca za opravljanje prevozov oseb s posebnimi potrebami ali licenca za opravljanje drugih prevozov, če izpolnjuje druge pogoje prilagojenega prevoza);
* potrdilo (homologacija), da poseduje vozilo, ki je prilagojeno prevozu težje ali težko gibalno oviranega dijaka (vozilo, ki je predelano oziroma primerno za prevoz težje ali težko gibalno oviranega dijaka) s priloženo fotografijo vozila, kjer je viden tip in registrska številka vozila;
* potrdilo o tehnično ustreznem vozilu in veljavna registracija;
* relacijo (km) od doma dijakinje do šole in nazaj ter njen opisni prikaz (upoštevati se mora najbolj racionalno oz. najkrajšo relacijo);
* ceno prevoza na kilometer z DDV-jem (če je prevoznik zavezanec), ceno prevoza na dan z DDV-jem in ceno prevoza na mesec z DDV-jem glede na posamezne šolske dni v skladu s šolskim koledarjem za šolsko leto 2015/2016 (cena ne sme presegati 1,30 EUR/km z vključenim DDV, pri čemer cena vsebuje vse stroške prevoza in je vezana na sklep ministrice).

**4. Oprema ponudnika:**

* ponudnik mora razpolagati z tehničnimi, transportnimi in kadrovskimi kapacitetami, ki bodo zagotavljale izvedbo naročila v skladu z razpisno dokumentacijo.
* ponudnik mora zagotavljati vsaj eno prilagojeno vozilo, ki mora biti na razpolago za nemoteno izvajanje storitve. V primeru tehničnih in drugih razlogov mora ponudnik zagotoviti ustrezno nadomestno vozilo za nemoteno opravljanje storitve.
* ponudnik mora imeti vozilo za prevoz prilagojeno teko, da je možnost dostopa v vozilo z invalidskim vozičkom, kar pomeni, da mora vozilo imeti dvižno ploščad ali teleskopsko rampo za vstop in izstop dijakinje na invalidskem vozičku ter alu talno letev za vpenjanje varnostnih pasov za fiksacijo invalidskega vozička. Ustreznost vozila mora ponudnik zagotavljati za celotno obdobje sklenjene pogodbe.
* ponudnik mora zagotoviti ustrezno prilagojeno vozilo z voznikom in v konkretnih primerih (obvezne ekskurzije…) z možnostjo dodatnega sedeža za spremljevalko
* ponudnik mora zagotoviti, da bodo prevoze opravljali vozniki, ki izpolnjujejo vse predpisane pogoje in so psihofizično sposobni zagotoviti varno in nemoteno izvajanje prevozov in da bodo zagotavljali ustrezno komunikacijo in odnos do dijakinje.

**5. Cena (vrednost ponudbe)**

Ponudnik mora v ponudbi in obrazcu predračuna izpolniti vse zahtevane podatke, in sicer ceno prevoza na kilometer, ceno prevoza na dan in ceno prevoza na mesec brez DDV-ja in z obračunanim DDV-jem. Vrednost ponudbe bo tako razvidna iz izpolnjenega predračuna, ki je sestavni del ponudbe.

Naročnik bo preveril dejansko število kilometrov za opravljen prevoz na relaciji, ki je naveden v navodilih. Za obračun se priznavajo samo dejansko prevoženi kilometri od naslova prebivališča dijakinje do šole in nazaj (obračunajo se samo kilometri prevoza od naslova prebivališča dijakinje do šole in nazaj do naslova prebivališča dijakinje. Kilometri, ki jih opravi voznik sam se ne obračunavajo) po najkrajši oziroma najbolj racionalni poti (npr. avtocesti).

Ponudnik mora za čas sklenitve pogodbe (od 1. 9. 2015 do 24. 6. 2016) zagotoviti fiksno ceno. Cena mora vsebovati stroške, popuste, rabate in DDV. šitev pogodbenih obveznosti zaradi katerih lahko naročnik prekine oziroma odstopi od pogodbe.

Ponudnik mora naročniku za opravljeno storitev mesečno izstavljati račune. Rok za plačilo opravljene storitve na podlagi verodostojne listine je 30 dni.

**6. Merilo za izbiro ponudnika**

Za najugodnejšega ponudnika bo izbran ponudnik, ki bo ob izpolnjevanju vseh zahtevanih pogojev za izvajanje prilagojenega prevoza ponudil **najnižjo ceno prevoza na kilometer z DDV-jem z upoštevanjem najbolj racionalne relacije opravljenega prevoza.**

Naročnik Srednja šola Slovenska Bistrica bo z izbranim ponudnikom sklenila pogodbo za čas od 1. 9. 2015 do 24. 6. 2016.

**7. Ostale zahteve**

Ponudniki morajo ponudbe izdelati v slovenskem jeziku.

Ponudniki lahko ponudbe oddajo pisno – po pošti priporočeno ali osebno v zaprti ovojnici z oznako »NE ODPIRAJ – JAVNI RAZPIS »prilagojen prevoz težko gibalno ovirane dijakinje. Hrbtna stran ovojnice mora vsebovati točen naslov ponudnika.

Ponudbe je potrebno nasloviti na naslov naročnika:

**SREDNJA ŠOLA SLOVENSKA BISTRICA**

Ulica dr. Jožeta Pučnika 21, 2310 Slovenska Bistrica.

Kot pravočasno prejete ponudbe se bodo upoštevale tiste, ki bodo prispele na naslov naročnika najkasneje do 24. 8. 2015 do 10 ure z pravilno oznako.

Prispele ponudbe se bodo odpirale 24. 8. 2015 ob 12. uri. Odpiranje ponudb ne bo javno.